La Piscina Coberta de Burjassot acull l’exhibició del Club Natació Atlantis Sincro
2025-07-24

Donar a conèixer la natació sincronitzada, veure el gran esforç de les nadadores, el treball que desenvolupen i conèixer de primera mà com és una exhibició d’aquest esport. Tot açò, i molt més, és el que es podrà veure dissabte que ve 25 de juny en la Piscina Coberta de Burjassot a partir de les 17 hores quan les nadadores de l’Atlantis Sincro Burjassot se submergisquen en la piscina.

L’entitat esportiva burjassotense ha programat per a aqueix dia la seua exhibició de final de curs que, a més, i gràcies als seus patrocinadors, tindrà sorteigs i regals per als assistents.

Les xiques de l’Atlantis Sincro han realitzat una gran temporada esportiva i amb aquesta exhibició posen el punt i final a uns mesos intensos de competició que els han reportat nombroses victòries i triomfs esportius.